
Nr.7959/09.12.2024
REFERAT DE APROBARE
la proiectul de hotărâre privind aprobarea modificării și actualizarea Organigramei și a Statului de Funcții al aparatului de specialitate al primarului Comunei Liebling, județul Timiș


Potrivit prevederilor art. 129 alin. (3) din O.U.G. nr. 57/2019 privind Codul administrativ, cu modificările și completările ulterioare, consiliul local aprobă, în condițiile legii, la propunerea primarului, înființarea, organizarea și statul de funcții ale aparatului de specialitate. 
Primarul beneficiaza de un aparat de specialitate pe care îl conduce. Raportat la necesitatile specifice rezolvarii problemelor curente date în competenta sa, Primarul comunei poate propune Consiliului local modificarea structurii organizatorice și a statului de funcții ale aparatului de specialitate din subordine. În vederea desfașurării în condiții normale a activității în cadrul Primăriei este necesar crearea unui aparat de lucru apt numeric și profesional, structurat în conformitate cu cerințele impuse de legislația în vigoare. Totodata pentru respectarea standarelor de calitate atât a serviciilor oferite cetățenilor cât și instituțiilor și persoanelor juridice, este necesar alocarea de personal specializat și în număr corespunzator. De asemenea pentru asigurarea unui serviciu public stabil, profesionist, transparent, eficient și imparțial, în interesul cetățenilor, precum și al instituției publice este necesar ca activitățile desfășurate în cadrul instituției care implică exercitarea prerogativelor de putere publică, precum punerea în executare a legilor și a celorlalte acte normative, elaborarea proiectelor de acte normative, elaborarea proiectelor politicilor și strategiilor, a programelor, a studiilor necesare realizării și implementării politicilor publice, etc. să fie îndeplinite de funcționari publici. Precizez faptul că funcțiile contractuale din structura instituției nu au atribuții cu prerogative de putere publică. 
Astfel propun față de ultima structură organizatorică și stat de funcții să fie aprobate următoarele modificări: 
   - Desființarea funcției contractuale de execuție de Promotor Local, grad profesional: referent I, nivel studii: superioare, post vacant, din aparatul de specialitate al primarului Comunei Liebling
- Înființarea funcției publice de Arhitect Șef la Compartimentul Urbanism și Amenajarea Teritoriului, nivel studii: superioare, în cadrul aparatului de specialitate al primarului Comunei Liebling, comaprtimentul va fi coordonat de Primar și va avea o structură funcțională de 2 posturi, 1 post inspector, clasa I, grad profesional asistent, și 1 post Arhitect Șef;    
- Desființarea funcției contractuale de asistent medical comunitar, funcție de execuție post vacant, din aparatul de specialitate al primarului Comunei Liebling;
- Înființarea funcției funcției contractuale de guard la Compartimentul Administrativ Transport Public și Sistematizare Rutieră, în cadrul aparatului de specialitate al primarului Comunei Liebling;
[bookmark: _GoBack]Compartimentul Urbanism și Amenajarea Teritoriului va functiona în subordinea Arhitectului-șef, cu o structura de 3 posturi. Propun modificarea corespunzătoare a organigramei, statului de funcții și Regulamentului de Organizare și Funcționare pentru aparatul de specialitate al Primarului Comunei Liebling.
În conformitate cu prevederile legale în materie, având în vedere cele prezentate, se impune inițierea prezentului proiect de hotărâre pe care îl consider necesar și oportun.
   
PRIMAR,
Munteanu Ioan-Ghoerghe
 

Pagina 1 din 2
Pagina 1 din 2

image1.png




